b'\n_START_ARTICLE_\nFranz-Josef Overbeck\n_START_PARAGRAPH_\nFranz-Josef Overbeck (s. 19. kes\xc3\xa4kuuta 1964 Marl) on saksalainen roomalaiskatolinen piispa. H\xc3\xa4net vihki papiksi M\xc3\xbcnsterin hiippakuntaan Joseph Ratzinger 10. lokakuuta 1989. H\xc3\xa4n sai nimityksen M\xc3\xbcnsterin vihkipiispaksi ja Mathara in Numidian titulaaripiispaksi 18. hein\xc3\xa4kuuta 2007. Piispaksi vihkiminen seurasi 1. syyskuuta. P\xc3\xa4\xc3\xa4konsekraattorina toimi Reinhard Lettmann, jota avustivat Friedrich Ostermann ja Heinrich Mussinghoff._NEWLINE_Overbeck nimitettiin Essenin piispaksi 28. lokakuuta 2009 ja asetettiin virkaan 20. joulukuuta. H\xc3\xa4n sai 24. helmikuuta 2011 uuden nimityksen maansa sotilaspiispaksi, joksi h\xc3\xa4net asetettiin 6. toukokuuta.'